Aleppe 9. decembra 2016 (HSP/rusvesna/Foto:TASR/AP-Hassan Ammar)
Podľa posledných informácii rusvesny z dnešného rána, sýrske vládne jednotky už oslobodili 95% Aleppa. Momentálne sa bojuje v štvrtiach Seich Said, Sukkari a Bustan al Quasir
"Sýrska vládna armáda a jej spojenci uštedrili teroristom tvrdý úder a momentálne teroristi ovládajú už len približne 5% z celkovej plochy Aleppa (približne 10 km2). Pred začiatkom bojovej operácie na oslobodenie Aleppa bolo v rukách teroristických bánd približne 46% mesta.
Včera ráno sýrske vládne jednotky v čele s Tigrami podnikli nový útok na pozície teroristov v Aleppe v štvrti Seich Said. V bojoch proti vládnym vojskám pokračujú najmä členovia organizácií as-Zinki a al-Fatch, ktorých členovia sa skompromitovali vraždením zajatých vojakov sýrskych vládnych vojsk i civilistov a ktorí chápu, že na nich sa žiadna milosť nevzťahuje.
V ofenzíve pomáhajú sýrskym jednotkám aj ruské bojové lietadlá, ktoré podnikajú útoky na miesta, kde sa koncentrujú teroristi. V čele sýrskej ofenzívy stoja Tigri, Sokoli, Hizballáh a Liwa al Quds. Podľa informácií zo sýrskych vládnych zdrojov malé skupiny príslušníkov špeciálnych jednotiek už prenikli aj do kotla a šíria dezorganizáciu a chaos, pričom poľujú na skupiny teroristov systémom "udri a strať sa". Aj tento typ operácie si ruské vojenské jednotky vyskúšali v Groznom v boji proti čečenským teroristom.
Vysoké straty utrpeli teroristi v štvrtiach Seich Said a v As-Sukkari a Bustan al Quasir. Libanonský Hizballáh však pripomína, že teroristi kladú zúrivý odpor. Ak padne bojová línia sústredená na štvrť Seich Said, obrana teroristov v aleppskom kotli sa zrúti a zvyšné bojové akcie budú už predstavovať len čistenie oslobodeného mesta od posledných jednotlivcov.
Tu si môžete pozrieť videá k článku: